EU:N JA TSEKIN TASAVALLAN ASSOSIAATIONEUVOSTON PÄÄTÖS N:o 2/1999,

tehty 25 päivänä lokakuuta 1999,

Tsekin tasavallan osallistumista terveyden ja sosiaalipolitiikan alalla toteutettaviin yhteisön ohjelmiin koskevista ehdoista ja edellytyksistä

(1999/744/EY)

ASSOSIAATIONEUVOSTO, joka

ottaa huomioon Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehdyn Eurooppa-sopimuksen(1),

ottaa huomioon Euroopan yhteisöjen ja niiden jäsenvaltioiden sekä Tsekin tasavallan assosiaatiosta tehdyn Eurooppa-sopimuksen lisäpöytäkirjan Tsekin tasavallan osallistumisesta yhteisön ohjelmiin(2), ja erityisesti sen 1 ja 2 artiklan,

sekä katsoo, että

1) lisäpöytäkirjan 1 artiklan mukaisesti Tsekin tasavalta voi osallistua yhteisön puiteohjelmiin, erityisohjelmiin, hankkeisiin tai muuhun toimintaan erityisesti terveyden ja sosiaalipolitiikan alalla, ja

2) lisäpöytäkirjan 2 artiklan mukaisesti assosiaationeuvosto päättää ehdoista ja edellytyksistä, jotka koskevat Tsekin tasavallan osallistumista 1 artiklassa tarkoitettuun toimintaan,

ON PÄÄTTÄNYT SEURAAVAA:

1 artikla

Tsekin tasavalta osallistuu Euroopan yhteisön terveyden edistämistä koskevaan ohjelmaan, syöväntorjunnan ohjelmaan, aidsin ja eräiden muiden tartuntatautien ehkäisemistä koskevaan ohjelmaan, huumausaineiden väärinkäytön ehkäisyohjelmaan sekä miesten ja naisten tasa-arvoisia mahdollisuuksia koskevaan ohjelmaan tämän päätöksen erottamattoman osan muodostavissa liitteissä I ja II vahvistettujen ehtojen ja edellytysten mukaisesti.

2 artikla

Tämä päätös tulee voimaan päivänä, jona se tehdään.

Sitä sovelletaan 31 päivään joulukuuta 2000.

Tehty Brysselissä 25 päivänä lokakuuta 1999.

Assosiaationeuvoston puolesta

T. HALONEN

Puheenjohtaja

(1) EYVL L 360, 31.12.1994, s. 2.

(2) EYVL L 317, 30.12.1995, s. 45.

LIITE I

TSEKIN TASAVALLAN OSALLISTUMISTA TERVEYDEN EDISTÄMISTÄ KOSKEVAAN OHJELMAAN, SYÖVÄNTORJUNNAN OHJELMAAN, AIDSIN JA ERÄIDEN MUIDEN TARTUNTATAUTIEN EHKÄISEMISTÄ KOSKEVAAN OHJELMAAN, HUUMAUSAINEIDEN VÄÄRINKÄYTÖN EHKÄISYOHJELMAAN SEKÄ MIESTEN JA NAISTEN TASA-ARVOISIA MAHDOLLISUUKSIA KOSKEVAAN OHJELMAAN KOSKEVAT EHDOT JA EDELLYTYKSET

1. Tsekin tasavalta osallistuu terveyden edistämistä koskevan ohjelman, syöväntorjunnan ohjelman, aidsin ja eräiden muiden tartuntatautien ehkäisemistä koskevan ohjelman, huumausaineiden väärinkäytön ehkäisyohjelman sekä miesten ja naisten tasa-arvoisia mahdollisuuksia koskevan ohjelman, jäljempänä "ohjelmat", kaikkiin toimiin terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman hyväksymisestä kansanterveyden alalla (vuosiksi 1996-2000) 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 645/96/EY ja erityisesti sen 6 artiklan 2 kohdassa, syöväntorjunnan toimintaohjelman hyväksymisestä kansanterveyden alalla vuosiksi 1996-2000 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 646/96/EY ja erityisesti sen 6 artiklan 2 kohdassa, aidsin ja eräiden muiden tartuntatautien ehkäisemistä koskevan yhteisön toimintaohjelman hyväksymisestä kansanterveyden alalla vuosiksi 1996-2000 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 647/96/EY ja erityisesti sen 6 artiklan 2 kohdassa, yhteisön toimintaohjelman hyväksymisestä huumausaineiden väärinkäytön ehkäisemiseksi osana kansanterveyden alan toimintaa (1996-2000) 16 päivänä joulukuuta 1996 tehdyssä Euroopan parlamentin ja neuvoston päätöksessä N:o 102/97/EY ja erityisesti sen 6 artiklan 2 kohdassa sekä miesten ja naisten tasa-arvoisia mahdollisuuksia koskevasta yhteisön keskipitkän aikavälin toimintaohjelmasta (1996-2000) 22 päivänä joulukuuta 1995 tehdyssä neuvoston päätöksessä 95/593/EY ja erityisesti sen 6 artiklan 1 kohdassa määriteltyjen tavoitteiden, arviointiperusteiden, menettelyjen ja määräaikojen mukaisesti, jollei tässä päätöksessä toisin säädetä.

2. Osallistumisedellytykset täyttävien tsekkiläisten laitosten, järjestöjen ja yksityishenkilöiden hakemusten esittämiseen, arviointiin ja valintaan sovelletaan ehtoja ja edellytyksiä, jotka vastaavat mahdollisimman hyvin niitä, joita sovelletaan yhteisön jäsenvaltioissa.

3. Ohjelmien yhteisöllisen ulottuvuuden varmistamiseksi edellytetään, että Tsekin tasavallan ehdottamiin monikansallisiin hankkeisiin ja toimiin osallistuu vähimmäismäärä kumppaneita yhteisön jäsenvaltioista. Tästä vähimmäismäärästä päätetään ohjelmien toteuttamisen yhteydessä, jolloin otetaan huomioon toimien luonne, kumppaneiden määrä kussakin hankkeessa sekä ohjelmiin osallistuvien maiden määrä.

4. Tsekin tasavalta maksaa vuosittain Euroopan yhteisöjen yleiseen talousarvioon rahoitusosuuden ohjelmiin osallistumisestaan johtuvien kustannusten kattamiseksi (katso liite II). Assosiaatiokomitea voi tarvittaessa mukauttaa tätä rahoitusosuutta.

5. Yhteisön jäsenvaltiot ja Tsekin tasavalta tekevät voimassa olevien säännösten rajoissa kaikkensa helpottaakseen ehdot ja edellytykset täyttävien henkilöiden vapaata liikkuvuutta ja oleskelua Tsekin tasavallassa ja yhteisön jäsenvaltioissa tämän päätöksen soveltamisalaan kuuluviin toimiin osallistumiseksi.

6. Euroopan yhteisöjen komissio ja Tsekin tasavalta valvovat kumppanuuden perusteella jatkuvasti Tsekin tasavallan osallistumista ohjelmiin, sanotun kuitenkaan rajoittamatta komission ja Euroopan yhteisöjen tilintarkastustuomioistuimen velvollisuutta seurata ja arvioida kyseisiä ohjelmia terveyden edistämisestä tehdyn päätöksen (7 artikla), syöväntorjunnasta tehdyn päätöksen (7 artikla), aidsin ja eräiden muiden tartuntatautien ehkäisemisestä tehdyn päätöksen (7 artikla), huumausaineiden väärinkäytön ehkäisemisestä tehdyn päätöksen (7 artikla) sekä miesten ja naisten tasa-arvoisista mahdollisuuksista tehdyn päätöksen (11 artikla) perusteella. Tsekin tasavalta toimittaa komissiolle tarvittavat kertomukset ja osallistuu muihin yhteisön tässä yhteydessä päättämiin erityistoimiin.

7. Tsekin tasavalta kutsutaan kaikkiin ennen ohjelmakomiteoiden säännönmukaisia kokouksia pidettäviin, tämän päätöksen täytäntöönpanoa koskevia kysymyksiä käsitteleviin koordinointikokouksiin, sanotun kuitenkaan rajoittamatta terveyden edistämisestä tehdyn päätöksen 5 artiklassa, syöväntorjunnasta tehdyn päätöksen 5 artiklassa, aidsin ja eräiden muiden tartuntatautien ehkäisemisestä tehdyn päätöksen 5 artiklassa, huumausaineiden väärinkäytön ehkäisemisestä tehdyn päätöksen 5 artiklassa sekä miesten ja naisten tasa-arvoisista mahdollisuuksista tehdyn päätöksen 9 artiklassa tarkoitettujen menettelyjen soveltamista. Komissio ilmoittaa Tsekin tasavallalle säännönmukaisten kokousten tulokset.

8. Hakumenettelyissä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävän kielen on oltava jokin yhteisön virallisista kielistä.

LIITE II

TSEKIN TASAVALLAN RAHOITUSOSUUS TERVEYDEN EDISTÄMISOHJELMASTA, SYÖVÄNTORJUNNAN OHJELMASTA, AIDSIN JA ERÄIDEN MUIDEN TARTUNTATAUTIEN EHKÄISYOHJELMASTA, HUUMAUSAINEIDEN VÄÄRINKÄYTÖN EHKÄISYOHJELMASTA SEKÄ MIESTEN JA NAISTEN TASA-ARVOISIA MAHDOLLISUUKSIA KOSKEVASTA OHJELMASTA

1. Tsekin tasavallan rahoitusosuus kattaa:

- ohjelmista tsekkiläisille osallistujille myönnettävän rahoitustuen,

- ohjelmien hallinnolliset lisäkustannukset, jotka liittyvät komission vastuulla olevaan ohjelman hallinnointiin ja jotka aiheutuvat Tsekin tasavallan osallistumisesta ohjelmiin.

2. Tsekkiläisille edunsaajille ohjelmista myönnettyjen avustusten tai muun rajoitustuen yhteenlaskettu määrä ei saa minään varainhoitovuonna ylittää Tsekin tasavallan maksamaa rahoitusosuutta sen jälkeen, kun hallinnolliset lisäkustannukset on vähennetty.

Jos Tsekin tasavallan Euroopan yhteisöjen talousarvioon maksama rahoitusosuus hallinnollisten lisäkustannusten vähentämisen jälkeen on suurempi kuin tsekkiläisten edunsaajien ohjelmista saamien avustusten ja muun rahoitustuen yhteismäärä, komissio siirtää ylijäämän seuraavan varainhoitovuoden talousarvioon ja se vähennetään seuraavan vuoden rahoitusosuudesta. Jos tällainen ylijäämä jää jäljelle ohjelmien päättyessä, vastaava määrä maksetaan takaisin Tsekin tasavallalle.

3. Terveyden edistäminen

Tsekin tasavallan vuosittainen rahoitusosuus on 164031 euroa vuodesta 1999 alkaen. Tästä määrästä 10731 euroa osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Tsekin tasavallan osallistumisesta ohjelmaan.

4. Syöväntorjunta

Tsekin tasavallan vuosittainen rahoitusosuus on 284320 euroa vuodesta 1999 alkaen. Tästä määrästä 18600 euroa osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Tsekin tasavallan osallistumisesta ohjelmaan.

5. Aidsin ja eräiden muiden tartuntatautien ehkäisy

Tsekin tasavallan vuosittainen rahoitusosuus on 218708 euroa vuodesta 1999 alkaen. Tästä määrästä 14308 euroa osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Tsekin tasavallan osallistumisesta ohjelmaan.

6. Huumeiden väärinkäytön ehkäiseminen

Tsekin tasavallan vuosittainen rahoitusosuus on 109354 euroa vuodesta 1999 alkaen. Tästä määrästä 7154 euroa osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Tsekin tasavallan osallistumisesta ohjelmaan.

7. Miesten ja naisten tasa-arvoiset mahdollisuudet

Tsekin tasavallan vuosittainen rahoitusosuus on 163870 euroa vuodesta 1999 alkaen. Tästä määrästä 10720 euroa osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Tsekin tasavallan osallistumisesta ohjelmaan.

8. Yhteisöjen yleiseen talousarvioon sovellettavia varainhoitoasetuksia sovelletaan erityisesti Tsekin tasavallan rahoitusosuuden hallintaan.

Tämän päätöksen tultua voimaan ja kunkin seuraavan vuoden alussa komissio lähettää Tsekin tasavallalle pyynnön maksaa sen tämän päätöksen mukaista rahoitusosuutta vastaavat varat.

Rahoitusosuus ilmoitetaan euroina ja maksetaan komission euromääräiselle pankkitilille.

Tsekin tasavalta maksaa rahoitusosuutensa tämän päätöksen soveltamisalaan kuuluvista vuosikustannuksista rahoituspyynnön mukaisesti ja viimeistään kolmen kuukauden kuluttua pyynnön lähettämisestä. Jos rahoitusosuuden maksu viivästyy, Tsekin tasavalta maksaa maksamatta olevalle määrälle korkoa eräpäivästä alkaen. Korkona käytetään eräpäivän kuukautena voimassa olevaa Euroopan raha-asiain yhteistyörahaston euromääräisiin toimiinsa soveltamaa korkoa korotettuna 1,5 prosenttiyksiköllä.

9. Tsekin tasavalta maksaa 3, 4, 5, 6 ja 7 kohdassa tarkoitetut hallinnolliset lisäkustannukset omasta talousarviostaan.

10. Tsekin tasavalta maksaa 50 prosenttia jäljellä olevista osallistumiskustannuksistaan omasta talousarviostaan.

Jäljellä olevat 50 prosenttia maksetaan Tsekin tasavallan vuosittaisista Phare-määrärahoista, jollei Phare-ohjelman säännönmukaisista ohjelmointimenettelyistä muuta johdu.